Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
vaba maailma võitlust terrorismiga ootavad otsustavad päevad.
Iisrael otsustas sõdida EL otsusega märgistada tooteid,
mis valmivad nn illegaalsetes juudi asundustes.
Tihenenud õhurünnakute tõttu ISISe positsioonide vastu
otsustasid Prantsusmaa ja Venemaa
tõhustada Süürias sõjalise tegevuse koordineerimist.
Peaminister Netanyahu
ütles eilses telefonivestluses Prantsuse presidendile Hollande'ile,
et terror on rahvusvaheline probleem, mis nõuab rahvusvahelist lahendust.
Netanyahu väljendas Prantsusmaale Iisraeli solidaarsust
selle võitluses terrorismiga. Hollande tänas Iisraeli juhti
ja nõustus kohtuma Netanyahuga Pariisis kümne päeva pärast
ÜRO Kliimamuutuste konverentsi raames.
Iisraeli esimese peaministri Ben Gurioni mälestusteenistusel
rõhutas peaminister Netanyahu,
et vaba maailma võitlust terrorismiga ootavad otsustavad päevad.
Netanyahu sõnul on aeg rahvusvahelisel kogukonnal ärgata
ja osutada terroriohu allikale ehk radikaalsele islamile.
Vaba maailma,
mis tegeleb teravate ohtudega oma turvalisusele ja normidele,
ootavad tähtsad päevad.
Iisrael on vaba maailma oluline osa.
Mitmel moel oleme terrorismivastase võitluse pioneerid.
Terror vallutab riike ja kontinente.
Radikaalse islami barbarsus ületab piire
nii geograafiliselt kui moraalselt.
On tähtis nimetada seda fenomeni selle õige nimega
poliitilise korrektsuse taha peitumata radikaalseks islamiks.
See on õuduste korraldaja.
Netanyahu hoiatas ohtude eest, mis hiilivad islamifanaatikute taga,
kes tahavad orjastada ja hävingut külvata.
Kaks üksust, kes lehvitavad radikaalse islami lippu
ja tahavad oma barbaarse ideoloogia suruda peale ka vabale maailmale
on nii ISIS kui Iraan.
Islamifanaatikud külvavad surma kõikjal, kus liiguvad.
Nende meelest oleme kõik orjastamis- ja hävitamisobjektid.
Lapsed, vanurid, naised, mehed, kodanikud ja sõdurid.
Sellised on ISISe teod, kes juhib radikaalse islami sunniitide haru.
Sellised on ka Iraani saadikute teod, kes juhib radikaalse islami šiia haru -
Hezbollah', Hamas, Islamidžihaad.
Tsiviliseeritud maailma riikidel on vaid üks valik.
Analüüsida ohte, moodustada ühine rinne
ja anda radikaalsele islamile otsustav vastulöök.
Ainult nii suudame tagada oma tsivilisatsiooni tuleviku
ja kaitsta seda hävingu eest.
Palestiina ametnike hinnangul võitlevad ISISe ridades hetkel
ca 200 Läänekalda ja Gaza palestiinlast.
Aasta algusest tänaseni olevat enesetapupommitamistes,
lahinguis ja õhurünnakutes Liibüas, Süürias ja Iraagis
ISISe eest võideldes hukkunud 17 Läänekalda ja Gaza palestiinlast.
Enamik hukkunud palestiinlastest olid Gaza elanikud,
kuid kolm pärinesid Hebroni kandist.
Paljud neist lahkusid Läänekaldalt ja Gazast õppimise ettekäändel.
Siiski näitas Palestiina omavalitsuse hiljuti korraldatud küsitlus,
et suur protsent vastajaid on ISISe vastu.
Iisrael otsustas sõdida EL otsusega märgistada tooteid,
mis valmivad Läänekalda, Golani ja Ida-Jeruusalemma juudi asundustes.
Alustatakse meetmetega 16 Euroopa riigi vastu,
kes toodete märgistamise tänavu aprillis algatasid.
Iisrael kehtestab meetmed Inglismaa, Prantsusmaa, Hispaania, Taani,
Iirimaa, Kroaatia, Malta, Hollandi, Rootsi, Portugali, Sloveenia, Itaalia,
Luxembourgi, Austria, Belgia ja Soome vastu.
Valitsusallikate sõnul hoiatas Netanyahu enne EL otsust
EL välispoliitikajuhti Mogherinit,
et see võib kahjustada EL-Iisraeli suhteid.
Mitmel asjaosalisel riigil, nagu Itaalial ja Hollandil,
on Iisraeliga head suhted
ja nendevastased meetmed on leebemad kui riikide vastu,
kel Iisraeliga jahedamad suhted, nagu Iirimaa ja Rootsi.
Meetmed hõlmavad EL rolli ümberhindamist rahuprotsessis,
mainitud 16 riigi saadikute "vaibale kutsumist" Iisraelis
ning piiranguid suursaadikute kohtumistele
Iisraeli tipp- ja alama astme ametnikega,
et vähendada saadikute mõju.
Süürias jätkasid Vene hävitajad ISISe objektide ründamist.
Moskva intensiivistas õhurünnakuid päev pärast president Putini avaldust,
et Vene reisilennuki õhkimise eest Egiptuses makstakse kätte.
Prantsuse hävitajad tõhustasid samuti õhureide Süürias
ja pommitasid ISISe kantsi Raqqat,
kuna ISIS võttis vastutuse Pariisi rünnakute eest,
kus hukkus üle 130 inimese.
Teisipäeval teatas Kreml,
et Putini telefonivestluses oma Prantsuse kolleegi Hollande'iga
lepiti kokku tõhustada Süürias sõjalise tegevuse koordineerimist.
Hollande sõidab järgmine nädal Moskvasse,
kus Prantsuse ja Venemaa juhid arutavad võitlust ISISe vastu
ja moodustavad ühisrinde oma sõjalistes kampaaniates.
Egiptuse turismiminister avaldas lootust,
et Vene ja Briti lennud Egiptusesse jätkuvad peagi.
Briti ja Vene lendude katkestamine on olnud tõsine löök Egiptusele,
kel turismi vallas niigi võitlemist.
Egiptuse turismi väljavaated on varasemast süngemad,
kui Venemaagi ühines Lääne otsusega,
et lennuki hävinguni viis pomm.
Egiptus pole veel teinud oma järeldust
lennuõnnetuse põhjuse kohta.
Egiptus loodab, et karmimad turvameetmed
muudavad Briti ja Vene lendude jätkumise võimalikuks.
Homme veel mitte, kuid kindlasti lähitulevikus,
kui julgeolekumeetmetes on kokku lepitud,
usun, et Suurbritannia ja Venemaa revideerivad oma otsuseid
ja lennud võivad taas jätkuda.
Prominentsed Egiptuse näitlejad juhtisid eile marssi,
millega püüti reklaamida turismi Egiptuse Sharm el-Sheikhi
ja taastada maailmas kuurordi mainet.
Araabiamaailma kuulsaim koomik Adel Emam pöördus araablaste poole,
et nood täidaksid Lääne turistide jäetud turismivaakumi.
Saime siin vägeva vastuvõtu.
Pöördun araablaste poole, kelle meeli oma kunsti ja komöödiaga lahutame:
Tulge Sharm el-Sheikhi ja rõõmustage meid!
Võtame teid soojalt vastu.
224 peamiselt Vene reisijaga Venemaa lennuk
hävines 31. oktoobril. Ellujääjaid ei olnud.
Enne juhtumit moodustasid venelased ja britid
Sharm el-Sheikhi kuurorti suurima külastajaskonna.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri